Danmark har Europas hurtigste mobilnetværk

Danskerne nyder godt af Europas hurtigste – og verdens femtehurtigste – mobilnetværk. I hvert fald hvis man skal tro tal fra finske Ookla, der baserer tallene på målinger fra brugerne i de respektive lande. Hastigheden på det samlede danske mobilnetværk overgås kun af Kina og tre arabiske lande.

Der er faktisk kun fire europæiske lande i Top 10. Ud over Danmark er det Norge, Island og Holland.

Ookla laver app’en Speedtest (iOS / Android), hvor brugerne benytter deres egen enhed til at måle hastigheden på det netværk, de er tilknyttet. Tallene er altså genereret ud fra reelt brug over en længere tidsperiode.

Herunder de ti lande i verden, der har de hurtigste mobilnetværk.

# | Land | Hastighed (Mbps)
1 | Forenede Arabiske Emirater | 303.21
2 | Qatar | 244.44
3 | Kuwait | 183.83
4 | Kina | 160.14
5 | Danmark | 152.42
6 | Norge | 146.20
7 | Sydkorea | 140.48
8 | Island | 138.53
9 | Holland | 131.39
10 | Saudi Arabien | 121.00

(Kilde: Ookla, 19. januar 2023).

TDC overhalet af TT netværket

Ookla samler også information om de enkelte netværk og her gemmer sig en lille overraskelse. TDC Net er i de seneste otte år blevet kåret som Danmarks bedste mobilnetværk af Teknologisk Institut. Og TDC Net har da også toppen listen hos Oookla i samtlige målinger mellem Q3 2022 og Q3 2023. Men i fjerde kvartal blev TDC Net overhalet af TT-netværket, der er ejet af Telia og Telenor.

Faktisk røg TDC Net fra en første til en fjerdeplads.

# | Teleselskab | Hastighed (Q4 2023) | Hastighed (Q3 2023)
1 | Telia | 163.41 | 107.77 (3)
2 | Telenor | 147.49 | 99.68 (4)
3 | 3 | 145.50 | 121.38 (2)
4 | TDC Net | 145.45 | 131.88 (1)

Tal i parantes er placering i forrige kvartal (Kilde: Ookla, 19. januar 2023).

Det positive er, at samtlige mobilnetværk faktisk er steget i hastighed siden sendte måling. Telia og Telenor er bare steget mere end 3 og TDC Net.

Du kan selv dykke yderligere ned i tallene på Oooklas hjemmeside.

Danmark har Europas hurtigste mobilnetværk